CELEX: 32017D0003
Language: lt
Date: 1482105600000
Title: 2016 m. gruodžio 19 d. Tarybos sprendimas (ES) 2017/3 dėl Europos Sąjungos ir Norvegijos Karalystės susitarimo dėl abipusės galimybės žvejoti Skagerako sąsiauryje laivams, plaukiojantiems su Danijos, Norvegijos ir Švedijos vėliava, sudarymo

5.1.2017   
            
            
               LT
            
            
               Europos Sąjungos oficialusis leidinys
            
            
               L 2/1
            
         TARYBOS SPRENDIMAS (ES) 2017/3
   2016 m. gruodžio 19 d.
   dėl Europos Sąjungos ir Norvegijos Karalystės susitarimo dėl abipusės galimybės žvejoti Skagerako sąsiauryje laivams, plaukiojantiems su Danijos, Norvegijos ir Švedijos vėliava, sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:
   
               (1)
            
            
               pagal Tarybos sprendimą 2014/505/ES (2) Europos Sąjungos ir Norvegijos Karalystės susitarimas dėl abipusės galimybės žvejoti Skagerako sąsiauryje laivams, plaukiojantiems su Danijos, Norvegijos ir Švedijos vėliava (toliau – Susitarimas), pasirašytas 2015 m. sausio 15 d., su sąlyga, kad jis bus sudarytas vėliau;
            
         
               (2)
            
            
               Susitarimas turėtų būti patvirtintas,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Norvegijos Karalystės susitarimas dėl abipusės galimybės žvejoti Skagerako sąsiauryje laivams, plaukiojantiems su Danijos, Norvegijos ir Švedijos vėliava (3). Susitarimo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia Susitarimo 7 straipsnyje nurodytą pranešimą (4).
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2016 m. gruodžio 19 d.
      
         
            Tarybos vardu
         
         
            Pirmininkas
         
         L. SÓLYMOS
      
   
   
      (1)  2016 m. gruodžio 12 d. pritarimas (dar nepaskelbta Oficialiajame leidinyje).
   
      (2)  2014 m. liepos 23 d. Tarybos sprendimas 2014/505/ES dėl Europos Sąjungos ir Norvegijos Karalystės susitarimo dėl abipusės galimybės žvejoti Skagerako sąsiauryje laivams, plaukiojantiems su Danijos, Norvegijos ir Švedijos vėliava, pasirašymo Sąjungos vardu ir laikino taikymo (OL L 224, 2014 7 30, p. 1).
   
      (3)  Susitarimas paskelbtas OL L 224, 2014 7 30, p. 3 kartu su sprendimu dėl pasirašymo ir laikino taikymo.
   
      (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.